La Llei 26/2001, de 31 de desembre, de cooperació al desenvolupament, estableix i regula el règim jurídic al qual s'ha d'ajustar l'activitat de l'Administració de la Generalitat en matèria de cooperació al desenvolupament i de solidaritat internacional enteses com a béns públics globals en la realització dels quals s'ha compromès la societat catalana.
La Llei reconeix, com a primera i més important especificitat del model català de cooperació al desenvolupament, la concepció d'intervenció pública com a complementària i impulsora de les iniciatives cíviques de solidaritat i de cooperació.
D'altra banda, disposa que l'activitat de cooperació al desenvolupament impulsada des de la Generalitat comprèn no només les actuacions directament orientades a produir desenvolupament en els països beneficiaris sinó també les orientades a augmentar la conscienciació i el grau de compromís dels catalans en aquest àmbit.
D'acord amb el que estableix el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya i fent ús de les atribucions que la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya atorga al titular d'aquest Departament,
Aprovar les bases reguladores que han de regir la concessió de subvencions a projectes que realitzen les organitzacions no governamentals en l'àmbit de la cooperació i la solidaritat internacional, les quals es publiquen a l'annex d'aquesta Ordre.
Aquesta Ordre entrarà en vigor el mateix dia de la seva publicació al Diari Oficial de la Generalitat de Catalunya.
Disposicions comunes a les dues línies de subvencions.1 Objecte
L'objecte d'aquestes bases reguladores per a la concessió de subvencions és l'impuls de les iniciatives cíviques de cooperació al desenvolupament i la solidaritat internacional a projectes que realitzen les organitzacions no governamentals.
A tal efecte, aquesta Ordre estableix dues línies de subvencions que són objecte de la present regulació i són les destinades a finançar les accions següents:
a) Subvencions a projectes de cooperació per a realitzar en determinats països i pobles en desenvolupament.
b) Subvencions a projectes destinats a incrementar l'abast de les accions d'educació i sensibilització en l'àmbit de la cooperació al desenvolupament i la solidaritat internacional.
Codi de convocatòria S2003O..2 Requisits de les entitats sol·licitants
a) Disposar de seu social o delegació amb establiment permanent a Catalunya, així com tenir una presència activa i base social àmplia en la societat catalana.
b) Disposar de capacitat logística, recursos humans, materials i experiència per a garantir els objectius del projecte que es demana de subvencionar.
La constitució legal de les entitats ha d'haver tingut lloc, com a mínim, dos anys abans de la publicació d'aquesta Ordre.
e) Estar al corrent de les obligacions derivades de subvencions percebudes de la Generalitat en exercicis anteriors..3 Sol·licituds i documentació
3.1 Les sol·licituds s'han de presentar a la Secretaria de Relacions Exteriors (Via Laietana, 14, 08003 Barcelona) mitjançant el model normalitzat establert per a cada línia de subvenció que es facilita a les dependències de la Secretaria de Relacions Exteriors o a través d'Internet al web del Departament de la Presidència http://www.gencat.net presidencia, al Sistema d'Atenció Ciutadana-InfoCat, i s'indicarà el codi de convocatòria a la qual es presenta el projecte i en el termini màxim que determina aquesta.
També es podran presentar en qualsevol registre dels que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
3.2 A la sol·licitud s'ha d'adjuntar la documentació següent:
a) Els estatuts de l'entitat i, si escau, les modificacions estatutàries posteriors.
c) Una memòria d'activitats de l'exercici anterior.
d) Una memòria econòmica de l'exercici anterior en la qual s'inclogui un estat comptable i un balanç amb els ingressos i les despeses, amb indicació de les fonts de finançament.
e) Un informe de situació en el supòsit que es demani una segona fase o continuació del projecte subvencionat en un exercici anterior.
Aquest informe en cap cas substitueix l'informe de seguiment previst a l'apartat 12 d'aquest capítol.
f) Certificació del nombre de socis o, si escau, de membres associats, col·laboradors o patrons en el supòsit de xarxes d'entitats o fundacions.
g) Relació dels membres de la junta directiva de l'entitat, amb la data del seu nomenament i indicació del personal empleat, ja siguin alliberats o voluntaris.
h) Imprès de sol·licitud de transferència bancària de l'entitat sol·licitant amb indicació del compte corrent on s'ha d'ingressar l'import de la subvenció.
i) Declaració de no tenir contret cap deute amb l'Administració de la Generalitat i les seves entitats autònomes.
j) Fotocòpia de la targeta d'identificació fiscal de l'entitat.
l) En el supòsit de sol·licituds presentades dins la línia CD2003O cal aportar, a més, la següent documentació: estatuts o, en defecte, documentació que acrediti la finalitat i objectius del soci local, el tipus d'entitat de què es tracta, el nombre de membres directament relacionats amb el projecte, els principals sectors on desenvolupa la seva acció, així com les experiències anteriors conjuntes amb l'entitat sol·licitant.
m) En el supòsit de projectes presentats en concertació amb altres entitats cal presentar l'acord corresponent amb la indicació de la participació de cada part.
3.3 La presentació de la sol·licitud de subvenció significa la plena acceptació d'aquestes bases..4 Costos admesos
4.1 En l'apartat del formulari relatiu als costos totals del projecte, s'ha d'adjuntar el pressupost per conceptes amb desglossament de les despeses directes i indirectes, així com indicació de quines són les entitats finançadores.
En l'apartat referent a la Generalitat, només es podran imputar com a despeses indirectes les que estan exclusivament lligades a l'execució del projecte i, en tot cas, fins a un màxim del 10% sobre l'import de les despeses directes pressupostades per al projecte que es demana de subvencionar a la Generalitat de Catalunya.
Es considera únicament despesa indirecta aquells costos reals de l'entitat sol·licitant o del soci local relatius a la formulació (fase d'identificació, preparació i elaboració del projecte) i al seguiment (accions d'avaluació i d'auditories del projecte).
4.2 En l'apartat del pla de finançament s'han d'especificar tos els finançaments i aportacions exteriors o locals relatius al projecte, inclosos els ingressos que es puguin generar per la mateixa activitat subvencionada.
En el supòsit que l'entitat hagi sol·licitat altres finançaments per al projecte, s'haurà de presentar còpia dels documents formals que ho acreditin, indicant en cada cas si són finançaments concedits o sol·licitats.
4.3 En cas que hi hagi un pressupost original en divises, cal especificar el tipus de canvi aplicat en euros, i serà vàlid el de vigència durant el mes natural anterior a la publicació d'aquesta Ordre, amb un marge de fluctuació no superior al 5%.
Així mateix, es valorarà d'una manera positiva la presentació de justificants com factures proforma, pressupostos professionals o peritatges..5 Nombre de projectes
Cada entitat només podrà presentar un projecte per línia de subvenció, tret que es presenti en concertació amb altres entitats que podrà presentar un màxim d'un altre projecte per línia..6 Concertació d'entitats
6.1 En el supòsit de projectes que hagin preparat i presentat conjuntament dues o més entitats, les quals també han de col·laborar i participar en la seva realització i execució efectiva, cal que hi hagi una única entitat que actuï en qualitat de representant davant la Generalitat de Catalunya pel que fa a les obligacions establertes a les bases i la signatura del document d'acceptació de la subvenció concedida.
Aquesta entitat és la que haurà de complir amb els requisits i respecte la qual es prendrà en consideració els criteris de valoració en la fase d'avaluació dels projectes.
6.2 Els projectes presentats conjuntament per dos o més entitats, en la fase de selecció dels projectes i un cop complerts tots els requisits que estableix aquesta convocatòria i les prioritats anteriorment regulades, també es consideren prioritaris, en igualtat de condicions..7 Durada dels projectes
7.1 Les subvencions es podran atorgar tant a projectes ja iniciats i no acabats, com als que estiguin pendents de realització.
En aquest últim cas, els projectes s'han d'iniciar no més tard dels dos mesos següents a la data de lliurament de la primera transferència.
7.2 En el supòsit que es presenti a finançament un projecte de més d'un any de durada, cal que s'hi especifiquin els pressupostos de cada any i s'hi facin constar els aportacions rebudes per tots els finançadors.
Tanmateix la sol·licitud de finançament presentada a la Secretaria de Relacions Exteriors afecta només a l'exercici a què es refereix cadascuna de les convocatòries..8 Import màxim de la subvenció
8.1 L'import màxim de la subvenció s'estableix per a cada línia.
La Secretaria de Relacions Exteriors subvenciona fins a un màxim del 80% del pressupost del projecte aprovat, mentre que l'import restant ha de ser finançat amb fons procedents de la mateixa entitat sol·licitant o per altres organismes o institucions, públics o privats.
8.2 L'import de les subvencions concedides en cap cas no pot ser de tal quantia que en concurrència amb altres subvencions o ajuts superi el cost de l'activitat que vol desenvolupar l'entitat beneficiària.
En el cas que es produeixi aquest supòsit, l'entitat ha de reformular el projecte tenint en compte el nou import global que resulti de la suma de les subvencions concedides i comunicar-ho a la Secretaria de Relacions Exteriors així que es produeixi la circumstància..9 Resolució de les sol·licituds
9.1 La resolució de les sol·licituds correspon al Secretari General del Departament de la Presidència, prèvia proposta del Secretari de Relacions Exteriors, basada en l'anàlisi i l'avaluació dels projectes presentats per part de l'Àrea de Cooperació Internacional, d'acord amb els requisits que s'estableixen per a cada línia de subvenció.
9.2 Les resolucions seran notificades a les entitats sol·licitants per correu de forma individualitzada.
En el cas de subvencions de més de 6.000,00 euros, es procedirà, a més, a la publicació en el Diari Oficial de la Generalitat de Catalunya, tot indicant el beneficiari, la quantitat concedida, les finalitats de la subvenció i el crèdit pressupostari al qual s'han imputat.
9.3 El termini màxim per resoldre i notificar les resolucions de concessió de subvenció és de sis mesos comptats a partir del moment de finalització del termini de presentació de les sol·licituds.
Un cop transcorregut aquest termini, si no hi ha recaigut resolució expressa, s'entén que la sol·licitud és desestimada.
9.4 Contra les resolucions de les sol·licituds, que exhaureix la via administrativa, es pot interposar recurs contenciós administratiu, davant de la sala contenciosa administrativa del Tribunal Superior de Justícia de Catalunya, en el termini de dos mesos, a comptar des de l'endemà de rebre la notificació, sens perjudici que es pugui interposar potestativament recurs de reposició davant del Conseller en cap, en el termini d'un mes, a comptar des de l'endemà de rebre la notificació, d'acord amb l'article 107 de la Llei 30/1992, de 26 de novembre, modificat per la Llei 4/1999, de 14 de gener..10 Document d'acceptació
En el termini d'un mes des de la notificació de la subvenció, l'entitat beneficiària signarà un document d'acceptació de la subvenció, pel qual aquesta es compromet al compliment de les obligacions establertes en aquestes bases..11 Forma de pagament
11.1 El pagament de les subvencions atorgades es realitzarà en dos terminis.
S'abonarà una bestreta del 60% de l'import total de la subvenció concedida a partir de la data de signatura del document d'acceptació de la subvenció.
Donades les característiques específiques de les entitats i dels projectes objecte d'aquesta línia de subvenció no se sol·licitaran ni avals ni garanties.
El pagament del segon termini es farà una vegada justificat el 30% del total de la subvenció atorgada, prèvia la presentació de la documentació que s'estableix en l'apartat relatiu a l'informe de seguiment del capítol I d'aquestes bases.
Aquest pagament es podrà efectuar amb càrrec al pressupost de l'any següent a aquell en què s'obri convocatòria.
11.2 Els interessos eventualment generats per les subvencions rebudes fins al moment de la despesa han de reinvertir-se en els respectius projectes aprovats, sent obligatòria la presentació d'una proposta de destinació d'aquests recursos a la Secretaria de Relacions Exteriors a fi que aquesta hi doni el seu consentiment exprés..12 Obligacions de les entitats subvencionades
Les entitats que hagin rebut la subvenció estan obligades a:
a) Presentar la documentació i els informes dins els terminis i la forma que s'estableix en aquestes bases.
b) Comunicar, per escrit, i en un termini màxim de dos mesos a comptar des de la data de la transferència de la subvenció, la data d'inici efectiva del projecte, l'adequació del cronograma i la reformulació dels pressupostos, d'acord amb la quantitat concedida i que ha de contenir detall dels subconceptes inclosos en cada partida pressupostària, tant de les corresponents a la Secretaria de Relacions Exteriors com de les corresponents a altres finançadors.
Aquest escrit ha de ser expressament aprovat per la Secretaria de Relacions Exteriors i en cap cas s'admetrà a estudi l'informe de seguiment o l'informe final si prèviament no s'han aprovat aquest document.
c) Comunicar a la Secretaria de Relacions Exteriors, mitjançant la presentació d'un informe escrit, qualsevol eventualitat que alteri o dificulti el desenvolupament del projecte subvencionat, tant bon punt es produeixi, tot justificant les causes que l'originen.
d) Sol·licitar autorització prèvia i expressa a la Secretaria de Relacions Exteriors per realitzar qualsevol modificació substancial del projecte subvencionat.
Es considera, a aquests efectes, modificació substancial del projecte, aquelles incidències que afectin els objectius, activitats, pressupost, soci local, beneficiaris, localització del projecte i cronograma.
Les sol·licituds de modificació substancials han d'estar motivades, cal que es formulin així que apareguin les circumstàncies que les justifiquin i s'hi han d'especificar les repercussions pressupostàries que impliquen.
e) Comunicar per escrit aquelles modificacions relatives a l'entitat sol·licitant com canvi en la junta directiva, canvi d'adreça, modificacions estatutàries o qualsevol altre modificació que tingui transcendència per al seguiment del projecte.
L'incompliment de les obligacions en els terminis i forma previstos en tot aquest apartat pot donar lloc a la revocació de la subvenció i, si escau, a la corresponent sanció administrativa..13 Informe de seguiment
13.1 Com a requisit previ al segon pagament de la subvenció, les entitats subvencionades han d'estar al corrent de les obligacions establertes en l'apartat anterior i han de presentar a la Secretaria de Relacions Exteriors, com a molt tard el dia 10 de setembre de l'any següent a aquell en què s'obri convocatòria, l'informe de seguiment, mitjançant el model normalitzat establert per a cada línia de subvenció, que serà subministrat per la Secretaria.
13.2 L'informe de seguiment ha de contenir:
a) Un apartat tècnic amb detall de les activitats i resultats assolits fins el moment de presentació de l'informe.
L'esmentat informe ha d'anar acompanyat de les factures i comprovants de despesa originals i les corresponents fotocòpies tant de les despeses directes com de les indirectes admeses, especificant, si és el cas, el tipus de canvi aplicat en euros.
Només per als projectes de la línia CD2003O:
En el supòsit que no es faci transferència de fons al soci local, cal que la persona que exerceix la presidència o direcció de l'entitat certifiqui conforme la transferència de fons o de béns s'ha fet per altres mitjans i n'indiqui la causa.
Aquest certificat ha d'anar igualment acompanyat del rebut del soci local conforme ha rebut els fons o els béns..14 Finalització del projecte i informe final
14.1 Els projectes han de finalitzar en el termini previst en el document d'adequació del cronograma aprovat per la Secretaria de Relacions Exteriors, llevat que es produeixin les incidències previstes als apartats 12.c) i 12.d).
Si en qualsevol moment la Secretaria de Relacions Exteriors estima injustificats i excessivament llargs els retards en l'execució del projecte, el pot donar per conclòs i exigir-ne l'informe final i la devolució dels fons no aplicats a la subvenció.
14.2 La presentació de l'informe final no substitueix l'obligatorietat de presentar l'informe de seguiment previst a la base 13 llevat que la data de finalització del projecte sigui abans de la data límit per a presentar l'informe de seguiment.
En aquest supòsit, l'entitat subvencionada pot optar per presentar directament l'informe final.
14.3 Un cop finalitzat el projecte i dins un termini màxim de tres mesos a comptar des de la data de finalització, l'entitat subvencionada haurà de presentar un informe final mitjançant el model normalitzat establert per a cada línia de subvenció i que serà subministrat per la Secretaria de Relacions Exteriors.
14.4 L'informe final ha de contenir:
a) Un apartat tècnic complet i detallat del projecte executat.
El informe esmentat ha d'anar acompanyat de les factures i comprovants de despesa corresponents a la quantitat no justificada en l'informe de seguiment i pel total de la subvenció atorgada per la Secretaria de Relacions Exteriors.
Les factures i comprovant de despeses hauran de ser els originals i les fotocòpies corresponents, tant de les despeses directes com de les indirectes admeses, tot especificant, si és el cas, el tipus de canvi aplicat en euros.
Només per a projectes de la línia CD2003O:
En el supòsit que no es faci transferència de fons al soci local, cal que el president de l'entitat certifiqui conforme la transferència de fons o de béns s'ha fet per altres mitjans i n'indiqui la causa.
Aquest certificat ha d'anar igualment acompanyat d'un document del soci local conforme ha rebut els fons o els béns.
d) Un document del soci local en què valori la repercussió del projecte, així com expressió dels resultats pràctics assolits.
14.5 Si de l'informe final es desprèn que el cost total definitiu del projecte és més reduït en relació amb l'import inicial previst, la Secretaria de Relacions Exteriors pot procedir bé a la disminució de la subvenció atorgada en la part proporcional a la reducció del cost total del projecte o bé decidir, d'acord amb l'entitat sol·licitant, la destinació d'aquests fons sobrants a una acció que ampliï o complementi l'objecte del projecte subvencionat..15 Control
15.1 Correspon a la Secretaria de Relacions Exteriors efectuar el seguiment i el control del compliment de la destinació de les subvencions atorgades, sens perjudici del control de la Intervenció de la Generalitat de Catalunya.
15.2 Per a cada projecte subvencionat, l'entitat subvencionada ha d'establir un sistema de comptabilitat separada que reflecteixi l'import dels ingressos i les despeses, així com la seva descripció i dates respectives.
Els comprovants originals dels ingressos i despeses han d'estar a disposició dels responsables del control per part de la Generalitat..16 Informació
En el cas que la documentació i la informació esmentada en aquesta Ordre no estiguin completes o calgui qualsevol aclariment, la Secretaria de Relacions Exteriors pot requerir a l'entitat subvencionada per tal que, en el termini màxim de 10 dies hàbils des de la notificació, esmeni les errades i la completi.
Aquest termini es pot ampliar, amb la sol·licitud prèvia de la part interessada, en casos excepcionals i degudament justificats..17 Difusió dels projectes
17.1 Les entitats beneficiàries estan obligades a fer constar, en tota informació i publicitat que facin del projecte subvencionat, que aquestes es realitzen amb el suport de la Generalitat de Catalunya, així com incloure el senyal de la Generalitat de Catalunya als elements informatius i publicitaris de caràcter escrit o audiovisual relacionats amb l'activitat esmentada.
L'entitat beneficiària haurà de lliurar a la Secretaria de Relacions Exteriors dos exemplars, com a mínim, de tot el material de promoció o difusió editat.
17.2 La Secretaria de Relacions Exteriors podrà utilitzar la informació del projecte i les dades d'aquesta convocatòria amb l'objectiu de difondre les accions de cooperació al desenvolupament i solidaritat internacional de la Generalitat de Catalunya..18 Propietats del béns subvencionats
18.1 Tots els béns mobles i immobles adquirits amb la contribució de la Generalitat de Catalunya han de passar a ser propietat dels destinataris últims de la subvenció o de l'entitat sense ànim de lucre que sigui soci local i que presta els serveis inclosos en el projecte.
18.2 En cas d'una eventual dissolució de l'entitat propietària dels béns anteriorment esmentats, aquest fet s'ha de comunicar prèviament a la Secretaria de Relacions Exteriors, a fi de garantir, de mutu acord entre les parts implicades, que aquests béns reverteixin a favor de persones o entitats sense ànim de lucre que tinguin com a finalitat la realització d'accions en l'àmbit de la solidaritat i la cooperació al desenvolupament..19 Revocació i sanció administrativa en matèria de subvencions
19.1 La Secretaria General del Departament de la Presidència pot procedir a la revocació total o parcial de la subvenció concedida en els casos previstos a l'article 99 Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya i, en especial, quan els ajuts es destinin a finalitats diferents d'aquelles per les quals es va concedir o quan l'entitat oculti dades referents a altres ajuts o subvencions que hagi pogut percebre d'altres institucions o entitats pel projecte subvencionat.
En aquests supòsits es podrà reclamar el reintegrament de les quantitats percebudes indegudament més els interessos legals corresponents, d'acord amb el procediment que estableix l'article 100 del Decret legislatiu esmentat.
19.2 L'obligació de reintegrament establerta a l'apartat anterior és independent a la imposició d'una sanció administrativa en matèria de subvencions conforme al que s'estableix a la secció cinquena del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Subvencions a projectes de cooperació per a realitzar en determinats països i pobles en desenvolupament
Codi de convocatòria: CD2003O.1 Requisits de les entitats sol·licitants
a) Tenir com a finalitat institucional principal i expressament recollida en els seus estatuts, l'execució d'activitats de cooperació al desenvolupament.
b) Acreditar una experiència de, com a mínim, dos anys a comptar des de la data de publicació d'aquestes bases en la realització d'activitats de cooperació al desenvolupament..2 Requisits dels projectes
a) Que afavoreixin el desenvolupament dels països amb un índex de desenvolupament humà baix i d'elevada pobresa, d'acord amb les dades del PNUD, i que consisteixin en accions conduents a la satisfacció de les necessitats bàsiques dels sectors de la població més vulnerables a fi de promoure les seves capacitats humanes d'autodesenvolupament.
b) Realitzar-se mitjançant un soci local en el país on es desenvolupi el projecte, ja sigui institucional o una entitat sense ànim de lucre.
c) Que la viabilitat social, econòmica, tècnica i mediambiental del projecte quedi suficientment provada i documentada, sobretot en referència a que les repercussions continuïn quan finalitzin els ajuts des de Catalunya.
d) Que hi hagi una relació coherent entre els mitjans humans i materials necessaris per a la realització del projecte respecte els resultats que es volen assolir.
e) Que responguin a les necessitats de les poblacions beneficiàries i, en la mesura que així sigui possible, els projectes han de ser compatibles amb els objectius de desenvolupament regionals i nacionals del país destinatari..3 Prioritats sectorials
Tenen prioritat els projectes de cooperació en els països en desenvolupament que prioritzin alguna o algunes de les línies de treball següents i, en especial, aquells que s'adrecin a les persones i grups socials més vulnerables:
a) Enfortiment dels sistemes d'atenció primària de salut tot afavorint, de forma especial, els programes de control de les principals malalties infeccioses i la millora de la salut reproductiva.
b) Reforçament dels sistemes d'educació bàsica i d'alfabetització d'adults, així com la incorporació i enfortiment de les cultures i llengües pròpies.
c) Millora de l'accés a un habitatge adequat segons el context sociocultural i medi ambiental en zones periurbanes.
d) Millora de les capacitats existents en la gestió integral del cicle de l'aigua.
e) Millora de l'activitat productiva i comercial, en especial en els sectors populars.
f) Donar suport a programes ocupacionals i de drets laborals.
g) Contribució a la generació de plans de desenvolupament locals per a millorar la governació i la participació ciutadana.
h) Enfortiment de les capacitats dels actors estratègics per a millorar la governabilitat democràtica i el desenvolupament humà.
i) Millora de les capacitats per a prevenir els conflictes derivats de les amenaces sobre les minories ètniques, culturals i lingüístiques.
j) El suport a accions humanitàries que tinguin com a objectiu donar cobertura a necessitats bàsiques en els supòsits de països en conflicte o aquells afectats per desastres naturals, en una primera fase i els projectes de reconstrucció d'aquests països en una segona fase.
k) Els projectes que tinguin en compte els eixos transversals següents: eradicació de la pobresa, enfocament de gènere, sostenibilitat mediambiental i protecció a la infantesa.
l) Els que formen part d'una acció pluridisciplinar integrada de desenvolupament de la zona on es materialitzi l'ajut..4 Prioritats geogràfiques
Són geogràficament prioritaris els països i pobles de la Mediterrània i especialment del Magrib, els d'Amèrica Llatina, els de l'Àfrica subsahariana, els països en conflicte i aquells amb els quals Catalunya ha tingut especials relacions de caràcter històric, social, econòmic, cultural i migratori, així com amb aquells països amb un important volum d'immigració a Catalunya i amb possibilitats de codesenvolupament.
Dins les àrees geogràfiques esmentades, són preferents els projectes que es desenvolupin als països següents:
Mediterrània: Marroc, Algèria i la població sahrauí.
Centramèrica i Carib: El Salvador, Guatemala, Hondures, Nicaragua, Cuba i República Dominicana.
Amèrica del Sud: Bolívia, Equador i Perú.
Àfrica subsahariana: Camerun, Costa d'Ivori, Etiòpia, Moçambic i Senegal..5 Criteris de valoració de les sol·licituds
a) Els resultats d'altres projectes desenvolupats anteriorment per l'Organització no Governamental de Desenvolupament (ONGD) i, en concret, dels projectes subvencionats per la Generalitat de Catalunya.
b) Que l'entitat demostri experiència de treball en projectes finançats per altres organismes públics.
c) L'experiència de l'ONGD amb el soci local escollit i nombre de projectes treballats conjuntament.
d) El nombre de projectes desenvolupats per l'ONGD sol·licitant en el país i sector concret.
e) Que el projecte es basi en processos d'identificació i la formulació adequats.
f) La promoció i la participació del beneficiari en les diferents fases del projecte: origen de l'acció i identificació, formulació i execució.
g) La seva capacitat per desenvolupar eficaçment la cooperació amb les comunitats de base i institucions locals dels països on es vol desenvolupar el projecte.
h) Que el projecte tingui altres finançaments que el demanat a la Generalitat i el procedent de l'entitat sol·licitant.
i) L'adhesió de l'ONGD a la Federació Catalana d'Organitzacions no Governamentals per al Desenvolupament.
j) L'adhesió de l'ONGD a organitzacions i xarxes nacionals i internacionals relacionades amb la cooperació al desenvolupament i la solidaritat internacional i la seva relació amb organismes i institucions que actuen en aquest àmbit.
k) Els projectes que hagin estat preparats i presentats conjuntament per dues o més entitats..6 Import màxim de la subvenció
La subvenció que es concedirà per projecte no pot ser superior a 250.000 euros tret dels projectes que hagin estat presentats conjuntament per diverses entitats.
Subvencions a projectes destinats a incrementar l'abast de les accions d'educació i sensibilització en l'àmbit de la cooperació al desenvolupament i la solidaritat internacional
Codi de convocatòria: S2003O.1 Requisits de les entitats sol·licitants
a) Acreditar una experiència de, com a mínim, dos anys a comptar des de la data de publicació d'aquestes bases en la realització d'activitats d'educació i sensibilització en l'àmbit de la cooperació al desenvolupament i la solidaritat internacional..2 Requisits dels projectes
Els projectes que es presentin a aquesta línia han de complir amb els requisits següents:
a) Que impulsin a la societat catalana la informació i la conscienciació sobre les causes del subdesenvolupament dels pobles del sud, les mancances que pateixen i les seves reivindicacions.
b) Que hi hagi una relació coherent entre els mitjans humans i materials necessaris per a la realització de les activitats del projecte i els resultats que s'obtindran amb l'acció..3 Prioritats sectorials
Tenen prioritat els projectes destinats a incrementar l'abast de les accions d'educació i sensibilització en l'àmbit formal, no formal i informal que prioritzin alguna o algunes de les línies de treball següents:
a) Fomentar les accions que tinguin com a objectiu la salvaguarda dels drets humans que recull la Declaració Universal dels Drets Humans de les Nacions Unides, que inclouen els drets econòmics, socials i culturals.
b) Impulsar les accions que promoguin la cultura de la pau, la convivència en la diversitat i el diàleg intercultural i interreligiós.
c) Donar suport a les actuacions que tendeixen a la reducció del deute extern, el comerç internacional just, la seguretat alimentària, la banca ètica, l'estabilitat i transparència dels mercats financers internacionals i la prevenció de conflictes..4 Criteris de valoració de les sol·licituds
a) Els resultats d'altres projectes desenvolupats anteriorment per l'entitat i en concret dels projectes subvencionats per la Generalitat de Catalunya.
b) Que l'entitat demostri experiència de treball en projectes cofinançats per altres organismes públics.
c) L'experiència i el nombre de projectes desenvolupats anteriorment per l'entitat sol·licitant respecte el projecte concret que es demana de subvencionar.
d) Que el projecte es basi en processos d'identificació i formulació adequats.
e) Que el projecte estigui integrat en programes d'abast ampli tant pel que fa al nombre de beneficiaris a qui s'adreça com pel que fa al nombre d'iniciatives i entitats que hi donen suport.
f) Que el projecte tingui en compte la descentralització territorial de les accions programades.
g) Que el projecte tingui altres finançaments que el sol·licitat a la Generalitat i que el procedent de l'entitat sol·licitant.
h) L'adhesió de l'entitat sol·licitant a la Federació Catalana d'Organitzacions no Governamentals per al Desenvolupament, a la Federació Catalana d'ONG per als Drets Humans o a la Federació Catalana d'ONG per a la Pau.
i) La adhesió de l'entitat sol·licitant a organitzacions i xarxes nacionals i internacionals relacionades amb la cooperació al desenvolupament i la solidaritat internacional i la seva relació amb organismes i institucions que actuen en aquest àmbit.
j) Els projectes que hagin estat preparats i presentats conjuntament per dues o més entitats.
k) El suport al procés de normalització lingüística de Catalunya en funció del tipus de projecte que es vol realitzar..5 Import màxim de la subvenció
La subvenció que es concedirà per projecte no pot ser superior a 150.000 euros tret dels projectes que hagin estat presentats conjuntament per diverses entitats.